钦定古今图书集成/明伦汇编/氏族典/第189卷 > 萧敌烈
## 钦定古今图书集成/明伦汇编/氏族典/第189卷 > 萧敌烈

按《辽史萧敌烈传》：“敌烈，字涅鲁衮，宰相挞烈四世孙。
识度弘远，为乡里推重。始为牛群敞史，帝闻其贤，召
入侍，迁国舅详稳，同知左夷离毕事，改右夷离毕。开
泰初，率兵巡西边，迁国舅详稳，从枢密使耶律世良
伐高丽。还，加同政事门下平章事，拜上京留守，为中
京留守，卒。族子忽古。”